รฟม.ดึงเอกชนเช่าที่สถานีทำธุรกิจ
เปิดพื้นที่ทำเลทอง 7 สถานีให้ร่วม-โชว์ตัวเลข/เวลาคนขึ้นลง,นายวิทยา พันธุ์มงคล รองผู้ว่าการฝ่ายปฏิบัติการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า ปัจจุบันปริมาณผู้โดยสารที่ใช้บริการรถไฟฟ้า MRT สายเฉลิมมหานคร หรือสายสีน้ำเงิน หัวลำโพง-บางซื่อ และสายฉลองรัชมงคล หรือสายสีม่วง บางใหญ่-เตาปูน เพิ่มขึ้นตามลำดับ และคาดว่าเมื่อเปิดให้บริการสายสีน้ำเงินส่วนต่อขยายเต็มระบบ ซึ่งจะทำให้โครงข่ายระบบขนส่งมวลชนสมบูรณ์ ส่งผลต่อปริมาณผู้โดยสารเพิ่มขึ้นตามไปด้วย ดังนั้น รฟม. จึงพยายามหามาตรการต่างๆเพิ่มการให้บริการให้กับผู้โดยสาร รวมถึงหาแนวทางการเพิ่มรายได้เข้ามาเสริม อาทิ การให้บริการที่จอดรถ การเช่าพื้นที่ภายในและโดยรอบสถานีรถไฟฟ้าเชิงพาณิชย์ โดยเปิดให้ผู้ที่สนใจยื่นข้อเสนอเข้าร่วมพัฒนาพื้นที่ ได้แก่ สถานีกำแพงเพชร 2 (เช่าชั่วคราวเพื่อทำกิจกรรมส่งเสริมการตลาด) สถานีแยกนนทบุรี 1 สถานีศูนย์วัฒนธรรม สถานีสะพานพระนั่งเกล้า สถานีเพชรบุรี (เช่าชั่วคราวเพื่อทำกิจกรรมส่งเสริมการตลาด) สถานีพหลโยธิน สถานีห้วยขวาง,นายวิทยากล่าวว่า เพื่อเป็นการส่งเสริมการพัฒนาพื้นที่เชิงพาณิชย์ รฟม. จึงได้มีการสำรวจปริมาณผู้โดยสารช่วงเวลาที่ใช้บริการสถานีรถไฟฟ้าต่างๆทุกเดือน เพื่อใช้เป็นข้อมูลให้กับผู้ที่สนใจประกอบการวางแผนทางธุรกิจ ซึ่งจากการสำรวจพบว่า รถไฟฟ้าสายสีน้ำเงิน สถานีเพชรบุรี ช่วงเวลา 08.00-09.00 น. มีผู้ใช้บริการจำนวน 3,193 ราย เวลา 18.00-19.00 น. จำนวน 3,254 ราย สถานีกำแพงเพชร ผู้ใช้บริการจะคึกคักมากในช่วงวันศุกร์ต้นเดือน เกือบ 4,000 ราย สถานี ห้วยขวาง ทางเข้า-ออก 2 เวลา 17.30-20.30 น. ผู้ใช้บริการ 3,374 ราย สถานีศูนย์วัฒนธรรมฯ ผู้ใช้บริการหนาแน่น ช่วงเย็น เฉพาะเวลา 18.00-19.00 น. จำนวน 1,755 ราย ส่วนสายสีม่วง สถานีนนทบุรี 1 ผู้โดยสารคับคั่งเวลา 07.00-08.00 น. และเวลา 17.00-20.00 น.เป็นต้น.
นายวิทยา พันธุ์มงคล รองผู้ว่าการฝ่ายปฏิบัติการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า ปัจจุบันปริมาณผู้โดยสารที่ใช้บริการรถไฟฟ้า MRT สายเฉลิมมหานคร
วิทยา พันธุ์มงคล,เชิงพาณิชย์,ผู้โดยสาร,รถไฟฟ้า MRT,สายสีน้ำเงิน,สถานีรถไฟฟ้าเชิงพาณิชย์,สายสีม่วง,ข่าวทั่วไป